Cercomeromorpha

Cercomeromorpha (po slovensky zriedkavo: hákovnicovce) je podkmeň ploskavcov. Sú to vždy parazitické ploskavce s prichytávacími zariadeniami – prísavkami a háčikmi. Na povrchu tela je kutikula, odolná voči telovým tekutinám hostiteľa (obrvenie, samozrejme, úplne chýba). Nervová sústava je pásová, zmysly sú redukované, len niektoré Monogenea a invázne štádiá Trematodes majú ploché oči. Tráviaca sústava je jednoduchá, niekedy úplne redukovaná (Cestodes); príjem potravy je v tom prípade osmotický. V modernom systéme sa delia na 3 triedy: Monogenea, Digenea (= Trematodes) a Cestodes.

Systematika
podkmeň: Cercomeromorpha 
 trieda: motolicovce (Monogenea) 
 trieda: motolice (Trematodes, Digenea) 
 trieda: pásomnice/pásomnicovce (Cestodes) 

Externé odkazy


Kategória:Ploskavce